പി.കെ നവാസിനെതിരായ ഹരിതയുടെ പരാതിയില് നടപടിയുമായി പോലീസ് കോഴിക്കോട്: എം.എസ്.എഫ് വിദ്യാര്ഥിനി വിഭാഗമായ ഹരിത, സംസ്ഥാന പ്രസിഡന്റ് പി.കെ നവാസിനെതിരെ ഉന്നയിച്ച പരാതിയില് നടപടിയുമായി പോലീസ്. ഇതിന്റെ ഭാഗമായി ഇന്ന് രണ്ട് സംസ്ഥാന ഭാരവാഹികളുടെ മൊഴി രേഖപ്പെടുത്തി. ചെമ്മങ്ങാട് ഇന്സ്പെക്ടര് അനിത കുമാരിയുടെ നേതൃത്വത്തിലാണ് മൊഴിയെടുത്തത്. പരാതി നല്കിയ മറ്റ് എട്ട് ഭാരവാഹികളുമായി പൊലീസ് ബന്ധപ്പെട്ടിട്ടുണ്ട്. ഇവരുടെ മൊഴിയും വൈകാതെ രേഖപ്പെടുത്തും. എം.എസ്.എഫ് ദേശീയ വൈസ് പ്രസിഡന്റ് അഡ്വ. ഫാത്തിമ തഹ്ലിയുടെ മൊഴിയും പൊലീസ് എടുത്തിട്ടുണ്ട്. ഹരിത നേതാക്കളുടെ പരാതി നേരിട്ട് കേള്ക്കാന് മുസ് ലിം ലീഗ് സംസ്ഥാന ജനറല് സെക്രട്ടറി പി.എം.എ സലാം വിളിച്ച യോഗത്തില് ഫാത്തിമ തഹ്ലിയയും പങ്കെടുത്തിരുന്നു. ഈ പശ്ചാത്തലത്തില് സാക്ഷിയെന്ന നിലയിലാണ് ഫാത്തിമയുടെ മൊഴി രേഖപ്പെടുത്തിയത്. എട്ടു പേരുടെ മൊഴി കൂടിയെടുത്ത ശേഷം മറ്റ് നടപടികളിലേക്ക് കടക്കാനാണ് ഇക്കാര്യത്തില് പൊലീസിന്റെ നീക്കം. The post പി.കെ നവാസിനെതിരായ ഹരിതയുടെ പരാതിയില് നടപടിയുമായി പോലീസ് first appeared on MalayalamExpressOnline.